
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-01024/2014-04
26.09.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К У

о акредитацији студијског програма
Утврђује се да Универзитет у Новом Саду - Филозофски факултет са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, ПИБ: DOCVARIABLE PIB \* MERGEFORMAT 100237441, Матични број: 08067074,  испуњава прописане стандарде за акредитацију студијског програма  Мастер студије  Српска филологија: Српски као страни језик у оквиру поља друштвено-хуманистичких наука и то за упис 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Универзитет у Новом Саду - Филозофски факултет              са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, је дана 13.06.2014. године  поднела    захтев за акредитацију студијског програма МАС1 Српска филологија: Српски као страни језик у оквиру поља друштвено-хуманистичких наука под бројем                                612-00-01024/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Новом Саду - Филозофски факултет и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Универзитет у Новом Саду - Филозофски факултет за студијски програм МАС1 Српска филологија: Српски као страни језик у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Студијски програм припада пољу друштвено-хуманистичких наука у области филолошких наука што је у складу са законом и листом области коју је утврдио  Национални савет за високо образовање. Назив дипломе  Мастер професор филолог а у додатку дипломи се додаје – српски као страни језик,  је у складу са листом звања коју је утврдио НСВО, а дужина, дужина студија од 1 године (2 семестара)  и број од  60 ЕСПБ након завршених студија су у складу са законом. Студијски програм се изводи на српском језику. Планирани број студената који се уписују на I годину је 20. Програм је прихваћен од стране Наставно-научно веће Филозофског факултета  16.05.2014.. године  и Сената Универзитета у Новом Саду 29.05.2014. године. Подаци о студијском програму налазе се на сајту установе www.ff.uns.ac.rs.  
Студијски програм садржи све  законом  предвиђене елементе: назив и циљеве студијског програма, врсту студија и исход процеса учења, стручни, односно академски назив, услове за упис на студијски програм, листу обавезних и изборних студијских подручја, начин извођења студија и потребно време, бодовну вредност сваког предмета исказану у ЕСПБ, предуслове за упис појединих предмета или групе предмета. 
Студијски програм обезбеђује стицање компетенција за јасна и препознатљива занимања. Заврешетком овог студијског програма студенти су оспособљени за самостално и компетентно извођење наставе српског језика као страног, како у земљи тако и у иностранству. Сврха студијског програма је и стицање знања из домена историјских, те културно-уметничких дисциплина, с циљем подучавања страних студената српском језику и књижевности у ширем културолошком контексту, као и промоције матичних друштвено-хуманистичких специфичности. Сврха је ваљано формулисана у складу са основним циљевима и задацима установе.
            Циљеви су јасно формулисани, у складу су са задацима установе и укључују стицање свих релевантених компетенција и вештина. 
           Наведене су опште и предметно-специфичне способности које студенти стичу.

У Прилогу 4.1 дат је  Додатак дипломи. 
            Структура Курикулума обухвата распоред предмета по семестрима, фонд часова и број ЕСПБ.  Сви предмети су једносеместрални, од чега су 3 обавезна и 3 изборна. Изборни предмети носе 30 % ЕСПБ – у складу са стандардима. У спецификацијама предмета  наведени су сви неопходни подаци: семестaр студија, статус и тип предмета, фонд часова и број ЕСПБ, име наставника, циљ, очекивани исход  и садржај предмета, предуслови за упис и похађање предмета, методе извођења наставе, препоручена литература и начин провере знања и оцењивања. Број часова активне наставе је просечно 20,17 часова недељно. Испуњен је услов да најмање 50 % наставе чине часови предавања и вежби.  Предвиђена ја израда завршног, мастер рада. Наставници са пуним радним временом држе  100 % часова предавања. 
    Студијски програм је целовит, свеобухватан и нуди најновија стручна сазнања. Усаглашен је са другим програмима на установи. Програм је усаглашен са наставним плановима и програмима на следећи универзитетима: 1. Пољска: Краков, Јagiellonian University (Centrum Języka i Kultury Polskiej w Świecie UJ Center for Polish Language and Culture in the World);  2. Русија: Москва, Государственный институт русского языка им. А.С.Пушкин (Повышения квалификации российских и зарубежных преподавателей русского языка как иностранного); 3. Шпанија: Тарагона, Каталонија, Universitat Rovira i Virgili (University Master's Degree in Foreign Language Teaching, Professional Mode Spanish as a foreign Language); 4. Немачка: Јена, Friedrich-Schiller-Universität,  Faculty of Pilosophy (Department of German as a Foreign Language).

Предвиђени број студената за упис на овај студијски програм – 20  је у складу са расположивим могућностима Факултета. Нема пријемног испита, али се студенти  на студијски програм уписују након завршених основних академских студија, са прикупљених 240 ЕСПБ и просечном оценом вишом од 8,50 и то са студијских група: Српска филологија: српски језик и књижевност,  Српска филологија у контакту с мађарском / словачком филологијом и Српска књижевност. Услов за упис је познавање енглеског језика на Б2 нивоу (према захтевима Заједничког европског оквира). На овај студијски програм могу се уписати и студенти који су у иностранству стекли еквивалентно (славистичко, србистичко) образовање, под условом да владају српским језиком на професионалном нивоу (Ц2).
             Студенти   полагањем сваког испита стичу одређени  број ЕСПБ утврђен за сваки предмет према оптерећењу студента и према јединственој методологији. Успешност се прати континуирано, студент стиче поене кроз рад у настави, испуњавањем предиспитних обавеза и полагањем испита и задовољен је услов минималног, односно максималног броја поена за испуњавање предиспитних и испитних обавеза. 

              Наставу на програму одржава 12 наставника са пуним радним временом. На програму је ангажовано 6 сарадника (5 у звању асистента и 1 виши лектор) са пуним радним временом. За све наставнике и сараднике приложене су копије радних књижица. Ниједан наставник нема више од 12 часова недељно на свим високошколским установама у Србији. Квалификације и референце наставника у складу су са њиховим звањима и одговарају њиховим задужењима у настави. Сви наставници су доктори наука и наведени су њихови научни и стручни радови. Величина група за предавања и вежбе у складу је са захтевима стандарда за ДХ поље.

  Филозофки факултет Универзитета у Новом Саду располаже простором од 16.291,82 м2, у који су укључени амфитеатри, слушаонице, учионице, вежбаонице, компјутерски кабинети, лабораторије, радионице, библиотеке са читаониоцама, сале.  Укупан број студената на факултету је 5.479. У просеку на једног студента долази 2, 97 м2 бруто простора, што задовољава стандард. Установа обезбеђује адекватан и добро одржаван простор за извођење наставе и обављање  вежби. Обезбеђен је  радни простору за наставнике и сараднике. Постоји техничка опрема задовољавајућа за дати програм. Простор библиотеке и читаонице је довољан за извођење датог студијског програма. Приложена листа библиотечких јединица релевантних за студијски програм, показује да библиотека факултета поседује сву релевантну а предвиђену уџбеничку литературу у довољном броју за несметано извођење програма. Студентима су на располагању рачунари с приступом интернету. 
             Квалитети студијских програма на установи се редовно прате кроз периодичну спољашњу и унутрашњу проверу. Постоји план за самовредновање и постоје резултати самовредновања на основу којих се предузимају мере за унапређење квалитета. У контроли квалитета обезбеђена је активна улога студената и њихова оцена квалитета програма кроз анкете. У документацији је дата Табела 11.1 - Листа чланова Комисије за контролу квалитета која садржи и имена два студента.  Подаци о раду Комисије за обезбеђење квалитета као и резултати евалуације доступни су јавности на сајту Факултета. Студијски програм тек треба да упише студенте те до сада није било могуће самовредновање.
   Имајући у виду да је  високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
   Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

УВЕРЕЊЕ
О АКРЕДИТАЦИЈИ студијског програма
  Универзитет у Новом Саду - Филозофски факултет са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT Нови Сад, ПИБ: DOCVARIABLE PIB \* MERGEFORMAT 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  Мастер студије  Српска филологија: Српски као страни језик у оквиру поља друштвено-хуманистичких наука и то за упис                    20 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

